/* KOM/97/0089 lopull. - CNS 97/0091 */ Ehdotus neuvoston asetukseksi (EY) oliiviöljyalalla markkinointivuonna 1997/98 sovellettavista hinnoista, tuista ja niihin tehtävistä pidätyksistä sekä taatusta enimmäismäärästä



Virallinen lehti nro C 101 , 27/03/1997 s. 0008



Ehdotus NEUVOSTON ASETUKSEKSI (EY) N:o . . ., annettu . . . päivänä . . ., oliiviöljyalalla markkinointivuonna 1997/98 sovellettavista hinnoista, tuista ja niihin tehtävistä pidätyksistä sekä taatusta enimmäismäärästä (97/C 101/05) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY (1), sellaisena kuin se on viimeksi muutettuna asetuksella (EY) N:o 1581/96 (2), ja erityisesti sen 4 artiklan 4 kohdan, 5 artiklan 1 kohdan ja 11 artiklan 6 kohdan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että oliiviöljytuotannon tavoitehinta on vahvistettava asetuksen N:o 136/66/ETY 4 ja 6 artiklassa säädettyjä perusteita noudattaen, interventiohinta on vahvistettava asetuksen N:o 136/66/ETY 8 artiklassa säädettyjä perusteita noudattaen, edustava markkinahinta on vahvistettava asetuksen N:o 136/66/ETY 7 artiklassa säädettyjä perusteita noudattaen, kohtuullisten tulojen takaamiseksi tuottajille tuotantotuki on vahvistettava ottaen huomioon vaikutus, joka kulutustuella on ainoastaan osaan tuotannosta, asetuksen N:o 136/66/ETY 5 artiklan 4 kohdan ja 20 d artiklan 1 kohdan mukaisesti olisi määritettävä ne tuotantotuen osuudet, jotka on varattava toisaalta sellaisten toimien rahoitukseen, joilla parannetaan oliivituotannon laatua ja toisaalta niiden kustannusten rahoitukseen, jotka aiheutuvat hyväksyttyjen tuottajajärjestöjen tai niiden liittojen oliiviöljyn tuotantotuen hallintoon tai valvontaan liittyvistä tehtävistä, asetuksen N:o 136/66/ETY 11 artiklan 5 ja 6 kohdan mukaan kunkin markkinointivuoden aikana tietty prosenttiosuus kulutustuesta on osoitettava toisaalta mainitun artiklan 3 kohdassa tarkoitettujen hyväksyttyjen ammatillisten järjestöjen toiminnan rahoittamiseen ja toisaalta oliiviöljyn kulutuksen edistämiseen yhteisössä liittyvien toimien rahoittamiseen; kyseiset prosenttiosuudet olisi vahvistettava markkinointivuodeksi 1997/1998; ottaen huomioon edellä tarkoitetussa 11 artiklan 6 kohdassa mainituille edistämistoimille jo säädetty rahoitus, kyseisiä toimia koskeva prosenttiosuus vahvistetaan nollaksi markkinointivuonna 1997/1998, ja asetuksen N:o 136/66/ETY 5 artiklan 1 kohdan mukaan tietyksi ajaksi vahvistetaan enimmäismäärä, jolle voidaan antaa yksikkökohtaista tuotantotukea kyseisenä markkinointivuonna; kyseisessä kohdassa tarkoitettujen perusteiden soveltamiseksi olisi pidettävä markkinointivuoden 1997/1998 enimmäismäärä mainitulla tasolla, ON ANTANUT TÄMÄN ASETUKSEN: 1 artikla 1. Markkinointivuonna 1997/1998 oliiviöljyn tuotannon tavoitehinta ja interventiohinta vahvistetaan seuraavasti: >TAULUKON PAIKKA> 2. Edellä 1 kohdassa tarkoitetut hinnat koskevat yleisen kauppalaadun neitsytoliiviöljyä, jonka vapaiden rasvahappojen pitoisuus oleiinihappona ilmaistuna on 3,3 g/100 g. 2 artikla Markkinointivuonna 1997/1998 oliiviöljyn edustava markkinahinta vahvistetaan 229,50 ECU/100 kg. 3 artikla Markkinointivuonna 1997/1998 tuotantotuki vahvistetaan seuraavasti: >TAULUKON PAIKKA> 4 artikla 1. Markkinointivuonna 1997/1998 oliiviöljyn tuottajille myönnetystä tuotantotuesta on varattava 1,4 prosentin suuruinen osuus sellaisten erityistoimien rahoitukseen, joilla on tarkoitus parantaa oliivintuotannon laatua kussakin tuottajajäsenvaltiossa. 2. Markkinointivuonna 1997/1998 tuotantotuen prosenttiosuus, joka voidaan asetuksen N:o 136/66/ETY 20 d artiklan 1 kohdan mukaisesti pidättää mainitun asetuksen mukaisesti hyväksyttyjä tuottajajärjestöjä tai niiden liittoja varten, vahvistetaan 0,8 prosentiksi. 5 artikla 1. Markkinointivuonna 1997/1998 asetuksen N:o 136/66/ETY 11 artiklan 5 kohdassa tarkoitetun kulutustuen prosenttiosuus vahvistetaan 8 prosentiksi. 2. Markkinointivuonna 1997/1998 asetuksen N:o 136/66/ETY 11 artiklan 6 kohdassa tarkoitettuihin toimiin varattavan kulutustuen prosenttiosuus vahvistetaan nollaksi. 6 artikla Markkinointivuonna 1997/1998 asetuksen N:o 136/66/ETY 5 artiklan 1 kohdassa tarkoitettu oliiviöljyn enimmäistuotanto vahvistetaan 1 350 000 tonniksi. 7 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä marraskuuta 1997. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty . . . Neuvoston puolesta . . . (1) EYVL N:o 172, 30.9.1966, s. 3025/66. (2) EYVL N:o L 206, 16.8.1996, s. 11.